*Նախագիծ*

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

**ՈՐՈՇՈՒՄ**

**\_\_\_ \_\_\_\_\_\_\_\_\_\_\_\_\_ 2019 թվական N \_\_\_\_**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

Հիմք ընդունելով «Հայաստանի Հանրապետության բյուջետային համակարգի մասին» օրենքի 19-րդ հոդվածի 3-րդ կետը և 23-րդ հոդվածի 3-րդ մասը` **Կառավարությունը** ***որոշում է.***

«Հայաստանի Հանրապետության 2019 թվականի պետական բյուջեի մասին» Հայաստանի Հանրապետության օրենքի N 1 հավելվածի N 2 աղյուսակում կատարել վերաբաշխում, N 1 հավելվածի N 3 աղյուսակում և Հայաստանի Հանրապետության կառավարության 2018 թվականի դեկտեմբերի 27-ի «Հայաստանի Հանրապետության 2019 թվականի պետական բյուջեի կատարումն ապահովող միջոցառումների մասին» N 1515-Ն որոշման NN 3, 4, 5, 11, 11.1 և 12 հավելվածներում կատարել փոփոխություններ և լրացումներ` համաձայն NN 1, 2 ,3 4, 5, 6 և 7 հավելվածների:

**ՀԻՄՆԱՎՈՐՈՒՄ**

**ՀՀ կառավարության «Հայաստանի Հանրապետության պետական բյուջեում վերաբաշխում և Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ և լրացումներ կատարելու մասին» որոշման ընդունման**

«Հայաստանի Հանրապետության պետական բյուջեում վերաբաշխում և Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ և լրացումներ կատարելու մասին» որոշման նախագծի ընդունումը պայմանավորված է հետևյալ պատճառաբանությամբ.

ՀՀ 2019 թվականի պետական բյուջեով <<Պետական նշանակության ավտոճանապարհների հիմնանորոգում>> ծրագրով ՀՀ տրանսպորտի, կապի և տեղեկատվական տեխնոլոգիաների նախարարությանը հատկացվել է 237,037,0 հազար դրամ՝ ներառյալ Մ-2, Երևան-Երասխ-Գորիս-Մեղրի-Իրանի սահման ավտոճանապարհի կմ 279+727-կմ 282+727 հատվածի հիմնանորոգման աշխատանքները, որոնք արդեն կատարվել են ՀՀ կառավարության 2018 թվականի դեկտեմբերի 13-ի թիվ 1437 որոշմամբ: Նկատի ունենալով, որ որոշումն ընդունվել է 2018թ դեկտեմբերի 13-ին, և ժամանակային առումով անհնար էր փոփոխություններ կատարել 2019թ հիմնանորոգման ենթակա և պետական բյուջեով հատկացումներ ունեցող օբյեկտների ցանկում, հիմնավորման մեջ առաջարկվել էր, որ 2019թ Մ-2, Երևան-Երասխ-Գորիս-Մեղրի-Իրանի սահման ավտոճանապարհի կմ 279+727-կմ 282+727 հատվածի հիմնանորոգման համար հատկացված միջոցները 2019թ ընթացքում կուղղվեն այլ օբյեկտների շինարարությանը: Ելնելով վերոգրյալից սույն որոշման նախագծով առաջարկվում է Մ-2, Երևան-Երասխ-Գորիս-Մեղրի-Իրանի սահման ավտոճանապարհի կմ 279+727-կմ 282+727 օբյեկտի շինարարության համար նախատեսված միջոցները և Հ-28, Ջրառատ-Մեղրաձոր-Հանքավան կմ0+000-կմ2+000 հատվածի հիմնանորոգման ճշտված արժեքից ելնելով՝ 8,636.6 հազար դրամը նվազեցնել և ուղղել այլ օբյեկտների շինարարությանը:

<<Պետական նշանակության ավտոճանապարհների հիմնանորոգում>> ծրագրով ՀՀ կառավարությանը նախատեսվել է 8,390,491,0 հազար դրամ, իսկ <<Տրանսպորտային օբյեկտների հիմնանորոգում>> ծրագրով՝ 372,472,0 հազար դրամ: Նկատի ունենալով, որ ծրագրի պատվիրատուն ՀՀ տրանսպորտի, կապի և տեղեկատվական տեխնոլոգիաների նախարարությունն է, և այն, որ 2019 թվականին իրականացման ենթակա շինարարական աշխատանքների նախագծա-նախահաշվային փաստաթղթերի մրցույթներն արդեն հայտարարվել են պայմանով՝ հետագայում ՀՀ պետական բյուջեով միջոցներ հատկացվելու պարագայում վճարում իրականացնելու համար, որոշման նախագծով առաջարկվում է նաև իրականացնել վերաբաշխում և կատարել փոփոխություններ և լրացումներ 901,028.2 հազար դրամի չափով՝ ՀՀ կառավարությունից ուղղելով ՀՀ տրանսպորտի, կապի և տեղեկատվական տեխնոլոգիաների նախարարությանը, որից 221,966.6 հազար դրամը՝ 2019-2020 թվականների նախագծերի համար, իսկ 679,061.6 հազար դրամը՝ այն օբյեկտների շինարարական աշխատանքների համար, որոնց համար նախագծեր առկա են, կամ էլ նշված օբյեկտները փոխանցիկ են: